Tengku Ampuan Rahimah

Tengku Ampuan Hajah Rahimah binti Almarhum Sultan Abdul Aziz Abdul Jalil Rahmat Shah (4 Ogos 1927 – 27 Jun 1993) merupakan bekas Tengku Ampuan Selangor dan isteri ketiga kepada Almarhum Sultan Salahuddin Abdul Aziz Shah ibni Almarhum Sultan Hisamuddin Alam Shah.

 Biografi 
Baginda telah diputerakan pada 4 Ogos 1927 di Kesultanan Langkat, Hindia Timur Belanda. Ayahanda baginda adalah Duli Yang Maha Mulia Almarhum Paduka Sri Tuanku Sultan Abdul Aziz Abdul Jalil Rahmat Shah ibni Almarhum Sultan Haji Musa al-Khalid al-Mu'azzam Shah, Sultan Langkat. Bonda baginda pula merupakan seorang puteri Selangor iaitu Duli Yang Maha Mulia Almarhumah Tengku Permaisuri Zahara binti Almarhum Sultan Sir Alauddin Sulaiman Shah, Tengku Permaisuri Langkat. 

Baginda telah mendirikan rumah tangga bersama Duli Yang Teramat Mulia Raja Muda Selangor Tengku Abdul Aziz Shah pada 10 Mac 1956 di Istana Selangor, Kuala Lumpur. Pada 13 Mei 1958, baginda telah dilantik sebagai Duli Yang Teramat Mulia Raja Puan Muda Selangor, yakni gelaran bagi isteri Raja Muda Selangor yang berketurunan diraja. 

Setelah kemangkatan ayahanda mertuanya pada 1 September 1960, suami baginda telah menaiki takhta negeri sebagai Sultan Selangor kelapan. Pada 28 Jun 1961, baginda telah ditabalkan sebagai Tengku Ampuan Selangor dengan gelaran Duli Yang Maha Mulia Tengku Ampuan Selangor Tengku Ampuan Hajah Rahimah. Istiadat pertabalan berlangsung di Istana Alam Shah.

 Mangkat 
Pada jam 6 pagi 26 Jun 1993, baginda telah ditemui mangkat dalam tidur. Baginda telah dimakamkan di Makam Diraja Klang.

 Anakanda 

 YAM Tengku Puteri Nor Marina (diputerakan pada 15 Oktober 1957).
 YAM Tengku Puteri Nor Zehan (diputerakan 18 November 1958).

 Legasi 
Nama baginda telah diabadikan sebagai nama di beberapa bangunan

 Hospital Tengku Ampuan Rahimah (HTAR) - sebuah hospital besar Klang yang dibuka pada 1985.
 SMK Tengku Ampuan Rahimah - sebuah sekolah menengah kebangsaan yang terletak di Klang.
 Sekolah Agama Menengah Tinggi Tengku Ampuan Rahimah (SAMTTAR) - sebuah sekolah menengah agama di Banting, Selangor .

 Darjah Kehormatan 

 Kehormatan Selangor 

  :
 50x50px Darjah Kerabat Diraja Selangor Kelas Pertama (DK I, 9.3.1963) List of recipients of DK I & DK II of Selangor (in Malay)
 50x50px Panglima Besar Kesatria Darjah Mahkota Selangor (SPMS)
 50x50px Knight Grand Companion of the Order of Sultan Salahuddin Abdul Aziz Shah (SSSA)

 Darjah Kehormatan Persekutuan dan Negeri 

  :
 50x50px Panglima Besar Kesatria Darjah Mahkota Kelantan atau "Bintang Muhammad" (SPMK)

Kategori:Orang Indonesia berketurunan Melayu
Kategori:Muslim Malaysia
Kategori:Orang Malaysia berketurunan Melayu
Kategori:Kelahiran 1929
Kategori:Orang Malaysia berketurunan Bugis
Kategori:Kematian 1993
Kategori:Tengku Ampuan Selangor